6.4.2022
SK
Úradný vestník Európskej únie
C 152/83
1.8.
EHSV konštatuje, že batérie môžu mať obmedzenú životnosť v porovnaní so zvyškom zariadenia.
Odporúča, aby sa normy pre batérie určené na použitie v počítačoch, tabletoch alebo mobilných telefónoch zosúladili tak, aby v prípade predčasného zlyhania batérie bolo možné ju vymeniť a nemuselo sa kupovať nové zariadenie. 1.9.
EHSV tiež poukazuje na zodpovednosť výrobcov elektronických zariadení z hľadiska udržateľného rozvoja a vyzýva ich, aby zabezpečili, že výmena batérie si bude vyžadovať len nízke náklady a že jej jednoduchá technická uskutočniteľnosť bude odrádzať od potreby vymeniť celé elektronické zariadenie, ak sa má vymeniť len batéria. 1.10.
EHSV vyzýva Komisiu, aby výrobcom odporučila nesnažiť sa obchádzať právne predpisy prostredníctvom zmien parametrov napätia alebo prúdu, ktoré by si vyžadovali používanie nabíjačky príslušnej značky, čím by sa zmarili ciele smernice. 1.11.
EHSV odporúča, aby Komisia a Európsky parlament na konci legislatívneho procesu spustili rozsiahlu informačnú kampaň pre širokú verejnosť s cieľom poskytnúť informácie spotrebiteľom a povzbudiť ich, aby v budúcnosti kupovali len zariadenia s rozhraním USB-C.
2.
Kontext stanoviska 2.1.
Komisia sa od roku 2009 snaží obmedziť fragmentáciu trhu s nabíjacími rozhraniami pre mobilné telefóny a podobné zariadenia.
Takéto iniciatívy však viedli len k dobrovoľným systémom (2), ktoré nie sú právne záväzné, a teda nezabezpečujú zosúladené a jednotné uplatňovanie. 2.2.
Nedávne dobrovoľné iniciatívy nespĺňajú v plnom rozsahu ciele politiky Únie zamerané na zníženie množstva elektronického odpadu (odpadu z elektrických a elektronických zariadení), zabezpečenie pohodlia spotrebiteľov a zabránenie fragmentácii trhu s nabíjacími zariadeniami. 2.3.
Absencia harmonizácie v tejto oblasti môže viesť k podstatným rozdielom medzi zákonmi, inými právnymi predpismi, správnymi opatreniami alebo postupmi členských štátov týkajúcimi sa interoperability mobilných telefónov a podobných kategórií alebo tried rádiových zariadení s ich nabíjacími zariadeniami, ako aj dodávania rádiových zariadení bez nabíjacích zariadení. 2.4.
Preto je potrebné, aby Únia prijala opatrenia na podporu jednotnej úrovne interoperability a na zaistenie poskytovania informácií týkajúcich sa charakteristík nabíjania rádiových zariadení koncovým užívateľom. 2.5.
V januári 2020 prijal Európsky parlament uznesenie (3), v ktorom vyzval na naliehavé prijatie normy pre spoločnú nabíjačku pre mobilné telefóny s cieľom zabrániť tak ďalšej fragmentácii vnútorného trhu. 2.6.
Odhaduje sa, že v roku 2018 boli nabíjačky mobilných telefónov zodpovedné približne za 11 000 ton odpadu z elektrických a elektronických zariadení, pričom objem súvisiacich emisií počas životného cyklu bol približne 600 kiloton ekvivalentu CO2. 2.7.
Únia je odhodlaná podporovať efektívne využívanie zdrojov prechodom na čisté obehové hospodárstvo prostredníctvom zavedenia iniciatív, ako je smernica Európskeho parlamentu a Rady 2012/19/EÚ (4), a nedávno prostredníctvom zavedenia Európskej zelenej dohody.
Cieľom tejto smernice je znížiť množstvo odpadu z elektrických a elektronických zariadení, ktorý vzniká predajom rádiových zariadení, a znížiť ťažbu surovín a emisie CO2, ktoré vznikajú pri výrobe, preprave a likvidácii nabíjačiek, a tým podporiť obehové hospodárstvo. 2.8.
Zámerom návrhu je zaviesť v smernici Európskeho parlamentu a Rady 2014/53/EÚ (5) požiadavky, ktoré sa týkajú komunikačných protokolov nabíjania a nabíjacieho rozhrania (t. j. nabíjacieho portu) určitých kategórií alebo tried rádiových zariadení, ako aj informácií o charakteristikách nabíjania týchto kategórií alebo tried rádiových zariadení, ktoré sa majú poskytovať koncovým užívateľom.
(2) (3) (4) (5)
https://ec.europa.eu/docsroom/documents/2417/attachments/1/translations.
Uznesenie Európskeho parlamentu z 30. januára 2020 o univerzálnej nabíjačke pre mobilné rádiové zariadenia (2019/2983(RSP)) (Ú. v.
EÚ C 331, 17.8.2021, s. 2).
Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (Ú. v.
EÚ L 197, 24.7.2012, s. 38).
Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v.
EÚ L 153, 22.5.2014, s. 62).